钦定古今图书集成/历象汇编/庶征典/第169卷 > 《管窥辑要》 > 《异兽占》
## 钦定古今图书集成/历象汇编/庶征典/第169卷 > 《管窥辑要》 > 《异兽占》

兽状如猿，白首赤足，名曰“朱厌”，见则有大兵。
兽状如犬，豹文牛角，音如犬吠，其名曰“狡儿”，见则其
国大穰。

兽状如犬，人面，善投，行，疾如风。见人则笑，名曰“山𤟤”，
见则天下大风。

兽状如夸父而彘毛，其音如呼，见则天下大水。
兽状如牛虎文，其音如吟，名曰“𫐉𫐉”，其鸣自叫，见则
天下大水。

兽状如兔，鸟喙，鸱目，蛇尾，见人则眠，名曰“徐”，见则蝗
虫为败兽状如狐，鱼翼，名曰“朱獳。”其鸣自叫，出则其国有恐。
兽状如狐，有翼，音如鸿雁，名曰“毙毙”，见则天下旱。
兽状如马，四角，羊目，羊尾，音如曍狗，名曰“攸攸。”见则
国多狡客。

兽状如豚，有牙，名曰“当庚”，其鸣自呼，见则天下大穰。
兽状如彘，人，面黄，身赤尾，音如婴儿，食人及虫蛇，名
曰“合窳”，见则天下大水。

兽状如牛，白首，一目，蛇尾，其名曰“蜚。”行水。水竭入草，
草枯，见则大疫。

兽状如白鹿，四角，名曰“夫诸”，见则其邑大水。

兽状如狐，白尾长耳，名曰：狼见则其国有兵。
兽状如猿，赤目，赤喙，黄身，名曰“雍和”；见则国有大恐。
兽状晕赤如丹火，其名曰“见则其国大疾。”
兽状如鼠，白耳白喙，名曰“狙，如见则国有大兵。”
兽状如貘，赤喙赤目，白尾，其名曰“𤝻儿。”“见则其邑有
火。”

兽状如狸，白首虎爪，名曰“梁渠”，见则其国有兵。
兽状如彘，黄身白头尾，名曰“闻。”见则天下多风。